open-index/open-wikipedia-markdown huggingface dataset:
Viktar Babarõka

**Viktar Babarõka** (sündinud 9. novembril 1963 Minskis) on Valgevene poliitvang, endine pankur, filantroop ja opositsioonifiguur, kes plaanis 2020. aasta Valgevene presidendivalimistel kandideerimist. 

18. juunil 2020 vahistati ta koos oma poja Eduard Babarõkaga süüdistatuna rahapesus ja maksudest kõrvalehoidmises. 

6. juulil 2021 mõistis Valgevene ülemkohus Babarõka süüdi ja määras talle 14-aastase vanglakaristuse. 13. detsembril 2025 andis Valgevene president Aleksandr Lukašenko talle koos 122 teise poliitvangiga armu, ta vabastati ja viidi Ukrainasse. Vastutasuks tühistasid Ameerika Ühendriigid Belaruskali suhtes kehtestatud sanktsioonid. 

Juulis 2023 mõisteti tema poeg Eduard Babarõka 8 aastaks vangi.

## Välislingid
*Viktar Babarõka inimõigustekeskuse Viasna kodulehel
Matola

**Matola** on Mosambiigi lõunaosa linn, mis asub Maputo provintsis, pealinnast Maputost veidi lõuna pool. See on Mosambiigi suuruselt teine ​​linn.

## Välislingid
*
Peegel (täpsustus)

***[[peegel]]** on valgust peegeldav pind
***[[Peegel (film 1913)|"Peegel"]]** on 1913. aasta film 
***[[Inversioon (muusika)|peegel]]** on inversioon muusika mõistena
***[[Õiguspeegel|peegel]]** on õiguse mõiste
***[[Peegel (veebiajakiri)|"Peegel"]]** on ajakirjandusüliõpilaste veebiajakiri
*peegel on metskitse valge taguots
Peegel (veebiajakiri)

**Peegel** on Tartu Ülikooli ühiskonnateaduste instituudi üliõpilaste veebiajakiri. 

Ajakiri on vaba juurdepääsuga ning ilma reklaamita. Ajakiri sisaldab artikleid, numbri lõpetab intervjuu. 

Ajakiri on nime saanud austusavaldusena ajakirjandusõppejõud Juhan Peeglile.

Ajakirjanumbritel avaldamise aega on märgitud ajakirja sisukorras. Iga numbri artiklid avaldatakse korraga. Esimene number ilmus 10.03.2020. Nr 16 on üleval 2021. aasta veebruaris.

## Viited

## Välislingid
*Ajakirja koduleht
Hot dog

***Hot dog*** on lisanditega viinerisai, tavaliselt käest söödav kiirtoit, mis koosneb keedetud või praetud vorstist pooleks lõigatud kukli vahel. 

Algupära pole päris selge, on näiteks väidetud, et esmalt valmistas seda 17. sajandi lõpul Saksamaa linna Coburgi lihunik Johann Georghehner, kes hakkas seda hiljem Frankfurdis müüma. Roog jõudis saksa sisserännanutega Ameerika Ühendriikidesse, kust levis hiljem ülejäänud maailma. Vorstina kasutati algselt väikest keeduvorsti viinerit (tuletis Viini vorstist, sks k *Wiener Würstchen*, aga ka *frankfurter, [[Frankfurt|Frankfurter]] Würstchen*'i järgi, mõlemad linnad nimetavad end toidu päritolukohaks), tänapäeval kasutatakse ka muid vorste.

## Nimetus

Ka eesti keeles tsitaatsõnana püsinud *hot dog*'i (otsetõlkes 'kuum koer') päritolu pole päris selge, mõne versiooni kohaselt on see tuletatud USA-sse sakslaste poolt nii toidu kui ka taksikoera sissetoomisest. 1890. aastatel kirjeldatakse USA ülikooliväljaannetes *hot dog*'e.

Eesti keelde jõudis nimetus *hot dog* 1980. aastate alguses. Võrus on müüdud ka omakeelset versiooni – "lämmi pini" ('kuum peni').

## Variatsioonid

*Hot dog*'ile lisatakse vastavalt kohalikele eripäradele ja kliendi soovidele erinevaid kastmeid ja lisandeid, nii on Islandil tavaline lisada majoneesi, sinepit ja praetud sibulahelbeid, vorst on reeglina lambalihast. Norra *hot dog*'i versioon pølse koosneb aga lavaši- või *[[tortilla]]* sarnasest leivast, mis mässitakse ümber vorsti. Islandi pealinna Reykjavíki *hot dog*'i müügikoht on 1937. aastast peale tegutsenud. 

## Vaata ka
* Hamburger
* Kiirtoit
* Viiner

## Viited
Gianluigi Saccaro

**Gianluigi Saccaro** (29. detsember 1938 Milano – 17. veebruar 2021 Rooma) oli Itaalia vehkleja.

Saccaro võitis kuldmedali meeskondlikus epees 1960. aasta suveolümpiamängudel Roomas ja hõbemedali 1964. aasta suveolümpiamängudel Tōkyōs. México olümpiamängudel 1968 võitis ta individuaalvõistluses pronksmedali.
Värvipüstol

**Värvipüstol** ehk **värviprits** on suruõhul toimiv tööriist, mida kasutatakse ühtlase ning õhukese värvikihi kandmiseks pinnale.

Püstol koosneb kahest osast: püstolimahuti (enamasti metallist) ja püssiotsik.

Suruõhk ning püstolimahutis olev värv tekitavad püssiotsikust lõpuks väljuva õhu ning värvi segu.

## Viited
Richard Palm

**Richard Theodor Palm** VR I/3 (29. september 1883 Kostivere mõis – 23. aprill 1941 Tallinn) oli Eesti sõjaväelane (major, 1924). 

Richard Palm sai alghariduse Tallinna Peetri Reaalkoolis. Sõjaväelise hariduse sai ta 145. Novotšerkasski jalaväepolgu juures (lipnik).

Asus sõjaväeteenistusse 25. augustil 1902 vabatahtlikuna Belomorski jalaväepolgu 9. roodus. 12. septembril 1903 ülendati lipnikuks. Sõjategevusest võttis osa Austria ja Saksamaa vastu 19. oktoobrist 1914 kuni 10. veebruarini 1915, kui sai haavata Svatiševi küla juures Galiitsias ja evakueeriti. 15. novembril 1915 komandeeriti Tallinna sõjaülema juurde ja ülendati alamleitnandiks. 24. märtsil 1916 saadeti Edelarindele 9. armee juhataja käsutusse ning 28. märtsil 1915 saadeti Kamenets-Podilskõi 9. sõjaväeülema käsutusse.

4. juulil 1916 saadeti Tallinna 3. Merekindluse Suurtükiväe 2. roodu nooremohvitseriks. 15. jaanuaril 1918 asus tagavaraväkke. Eesti kaitseväkke (Raskesuurtükiväe divisjon) astus 16. detsembril 1918 ja määrati Naissaare Komandantuuri nooremohvitseriks. 5. aprillil 1919 viidi üle Kindralstaabi Maakuulajate osakonna ülema abiks ja 3. detsembril 1919 nimetati osakonna ülemaks. 2. augustil 1920 nimetati Kindralstaabi 2. osakonna A jaoskonna ülemaks ja 1. oktoobril 1920 aga 2. osakonna ülemaks.

24.02.1923 ülendati kapteniks; esitas selle kohta avalduse, et tema auaste peaks kõrgem olema, kuna on samal astmel alles 1916. aastal teenistusse astunud ja vaid lipnike kooli lõpetanute sõjakogemusteta ohvitseridega, mis on au riivav. 24. veebruaril 1924 ülendati majoriks. 31. detsembril 1929 arvati reservi.

Richard Palm vahistati Vene okupatsioonivõimude poolt ja hukati Tallinnas 23. aprillil 1941.

## Tunnustus
*1. liigi 3. järgu Vabaduse rist (2.05.1920)
*"Odrodzenia Polski" 4. klassi aumärk (1920)
*Prantsuse "Medaille d'honneur" hõbe aumärk (1920)
*Eesti Vabadussõja mälestusmärk ja 50 000 marka (1922)
*Soome Valge Roosi 1. järgu aumärk 22.8.1923)
*Läti Karutapjate ordu 3. järgu aumärk (1925)
*Läti vabadussõja mälestusmärk (1925)
*Läti Kolme Tähe orden (1929)
*3. järgu Püha Stanislavi orden mõõkade ja lindiga (7.3.1915)
*2. järgu Püha Stanislavi orden mõõkade ja lindiga
*3. järgu Püha Anna orden mõõkade ja lindiga (29.09.1915)

## Välislingid
*Eesti kommunismiohvrid 1940–1991
Puertoricolased

**Puertoricolased** on Ameerika Ühendriikide territooriumi Puerto Rico püsielanikud või sealt pärinevad inimesed. 2019. aastal hinnati kohaliku rahvaarvu suuruseks 3 193 694 inimest. United States Census Bureau andmeil on 75,8% dominikaanlastest valged, 12,4% mustad ja 3,3% segaverelised.

Ligi kuus miljonit puertoricolast elab ka USA-s, eriti New Yorgi linnastus.

## Vaata ka
*Mandri-puertoricolased
Aeromagneetiline mõõdistus

**Aeromagneetiline mõõdistus** on geofüüsikaline uurimismeetod, milles kasutatakse õhusõiduki külge või järele kinnitatud magnetomeetrit. Aeromagneetiline mõõdistus sarnaneb jalgsi või laevaga tehtavale magnetilisele uurimisele, kuid antud olukorras kasutatakse õhusõidukeid. Õhus tehtud mõõtmised hõlmavad suuri maa-alasid ning seetõttu võimaldavad kiiresti saada palju infot uuritava maastiku kohta. Lennates järgitakse võrgutaolist mustrit, mille kõrgus ja tihedus määrab andmete täpsuse.

## Metoodika
Lennuki lendamise ajal mõõdab ja salvestab magnetomeetri sensor magnetvälja intensiivsust, mis on kombinatsioon Maad ümbritsevast magnetväljast, pidevalt muutuvast päikesetuule mõjust ja lennuki magnetväljast. Eristades Maalt kiirgava magnetvälja, päikesetuule ja lennumasina mõju, koostatakse aeromagneetiline kaart, millelt on võimalik näha magnetiliste mineraalide ruumilist jaotust ja suhtelist arvukust maakoore ülemistes kihtides. Kuna kivimitüübid erinevad magnetiliste mineraalide sisalduse poolest, siis võimaldab aeromagneetiline kaart visualiseerida maakoore ülemiste kihtide geoloogilist struktuuri.

## Ajalugu
Esimesed aeromagneetilised uuringud tehti Teise maailmasõja ajal, et tuvastada allveelaevu. Selleks kasutati magnetiliste anomaaliate detektorit, mis kinnitus õhusõiduki külge. Tänapäeval kasutatakse seda meetodit mereväe patrull-lennukitel miinide ja allveelaevade otsimiseks. 

## Kasutus
Aeromagneetilist mõõdistamist kasutatakse laialdselt geoloogiliste kaartide väljatöötamisel ning saadud andmete abil on võimalik otsida otseseid või oletatavaid maavarade maardlaid, sealhulgas naftat. Vahel on maavarade ladestus seotud magnetiliste mineraalide hulga suurenemisega või vähenemisega ning aeg-ajalt võib uuritav maavara ise olla magnetiline (nt rauamaagi hoiused), mistõttu magnetomeetri kasutamine annab soovitud tulemuse.

### Aeromagneetiline mõõdistus mehitamata õhusõidukiga
21. sajandil on aeromagneetiliste uuringute teostamise lahutamatuks osaks saanud mehitamata õhusõidukid, eelkõige droonid. Kõrgtehnoloogilisi ja väga võimekaid droone kasutatakse paljudes valdkondades üha enam, sealhulgas geofüüsikaliste uuringute teostamiseks. Eriti kasulikud on magnetomeetriga varustatud droonid lõhkemata laskemoona sisaldavate objektide tuvastamisel.

## Vaata ka
ÄHüdrograafialaev

Magnetic survey (archaeology)

*Mäeinsener

Magnetic anomaly detector

## Kirjandus

http://m.ee.cqgeoequip.com/info/aeromagnetic-survey-for-iron-ore-39425638.html

https://web.archive.org/web/20050310171755/http://www.geo.ucalgary.ca/~wu/Goph547/CSM_MagNotes.pdf

https://agupubs.onlinelibrary.wiley.com/doi/10.1029/2018GL077768

http://zond-geo.ru/Articles/Magnitorazvedka_-_Logachev.pdf
Andrei Mjagkov

**Andrei Mjagkov** (vene keeles Андрей Васильевич Мягков; 8. juuli 1938 Leningrad – 18. veebruar 2021 Moskva) oli vene teatri- ja filminäitleja, kelle tuntuim roll on Ženja Lukašin Eldar Rjazanovi komöödiafilmis "Saatuse iroonia ehk Hüva leili!" (1976). 

Lapsena elas ta üle Leningradi blokaadi.

Peamiselt oli ta komöödianäitleja, kuid tal on ka suuri dramaatilisi rolle, nagu Aljoša Ivan Põrjevi lavastatud filmis „Vennad Karamazovid” ja Aleksei Vladimir Bassovi filmis „Turbinite päevad”. 

1965. aastal lõpetas ta Moskva Kunstiteatri stuudiokooli ning asus tööle teatri Sovremennik näitlejana. 

Üldrahvaliku tuntuse tõi talle 1976. aastal valminud mängufilm "Saatuse iroonia ehk Hüva leili!", milles mängitud peaosalise Ženja Lukašini rolli eest tunnistati ta NSV Liidu aasta parimaks näitlejaks ja anti riiklik preemia. Seejärel 1977. aastal valminud filmis "Armastus tööpostil" mängis ta Anatoli Novoseltsevit.

Aastail 1977–1987 töötas ta Moskva Akadeemilises Kunstiteatris ning 1987. aastast surmani oli ta Moskva A. Tšehhovi nimelise Kunstiteatri näitleja. 
 
Ta oli ka kolme kriminaalromaani autor ja tegeles maalimisega.

Andrei Mjagkov suri 83-aastaselt südamepuudulikkuse tagajärjel. Tema ärasaatmine toimus 20. veebruaril Tšehhovi-nimelises Moskva Kunstiteatris ning ta maeti Trojekurovo kalmistule.

## Tunnustus
* Vene NFSV teeneline kunstnik (1976)
* Vene NFSV rahvakunstnik (1986)
* NSV Liidu riiklik preemia (1977)
* Vene NFSV riiklik preemia (1979) 
* Austuse orden (1998)
* orden Teenete eest Isamaa ees IV järk (2003)
* Sõpruse orden (2013)
* orden Teenete eest Isamaa ees III järk (2019)

## Viited

## Välislingid
*
Erisõjaväeringkond

**Erisõjaväeringkond** (vene keeles *Особый военный округ*) oli Nõukogude Liidu poolt teises maailmasõjas hõivatud Ida-Preisimaa aladel juulis 1945 moodustatud sõjaväeringkond.

Novembris-detsembris 1943 toimunud Teherani konverentsil saavutatud kokkulepete kohaselt pidi Ida-Preisimaa põhjaosa üle antama Nõukogude Liidule. Punaarmeele edukalt lõppenud Ida-Preisimaa operatsioon (lõppes aprillis 1945) võimaldaski Teheranis kokkulepitu ellu viia. NSV Liidu kaitse rahvakomissari Jossif Stalini käskkirjaga 9. juulist 1945 moodustati endise Ida-Preisimaa põhjaosas erisõjaväeringkond. 

Erisõjaväeringkonna juhatajaks määrati kindralpolkovnik Kuzma Galitski, kelle armee osales aprillis Königsbergi vallutamisel.

NSV Liidu Rahvakomissaride Nõukogu määrusega 29. jaanuarist 1946 liideti Erisõjaväeringkond veebruaris 1946 Balti Sõjaväeringkonnaga.

## Vaata ka
*Kaliningradi oblast
Nemophora degeerella

*Nemophora degeerella*) on liblikaliste seltsi pikktundelkoilaste sugukonda kuuluv putukaliik.

Tiibadel hele vööt. Isaste tundlad on erakordselt pikad. 

Liblikas elab peaaegu terves Euroopas, Eestis samuti.
Nõukogude Liidu kontrollkomisjon Saksamaal

**Nõukogude Liidu kontrollkomisjon Saksamaal** (vene keeles *Советская контрольная комиссия в Германии*; saksa keeles *Sowjetische Kontrollkommission*) oli sõjalise administratsiooni kontrollkomisjon endise Nõukogude okupatsioonitsooni territooriumil moodustatud Saksa Demokraatlikus Vabariigis. Eksisteeris aastatel 1949–1953.

Nõukogude kontrollkomisjon Saksamaal loodi NSV Liidu Ministrite Nõukogu määruse 10. oktoobrist 1949 alusel oma tegevuse lõpetanud Nõukogude sõjalise administratsiooni Saksamaal asemele.

Nõukogude kontrollkomisjoni Saksamaal esimeheks määrati armeekindral Vassili Tšuikov. Kontrollkomisjonis oli 1949. novembri seisuga 3831 koosseisulist töötajat. 

Kontrollkomisjoni peakorter asus Karlshorstis (Ida-Berliini Lichtenbergi rajoonis).

## NSV Liidu ülemkomissari aparaat
Mais 1953 Nõukogude kontrollkomisjon Saksamaal lõpetas oma tegevuse, kuid kohe loodi selle asemele uus ametkond – NSV Liidu ülemkomissari aparaat. NSV Liidu ülemkomissariks määrati Vladimir Semjonov, kes enne seda töötas Nõukogude kontrollkomisjoni Saksamaal esimehe poliitilise nõunikuna. Ühtlasi sai Semjonovist ka Nõukogude Liidu suursaadik Saksa DV-s.

20. septembril 1955 kirjutasid Nõukogude Liit ja Saksa DV alla kahepoolsele lepingule, milles tunnistati Saksa Demokraatliku Vabariigi suveräänsust. Pärast seda lõpetas NSV Liidu ülemkomissari aparaat oma tegevuse. Kontroll Saksa DV võimuorganite üle lasus siitpeale Nõukogude Liidu saatkonnal, seejuures olukorras, kus Saksa DV territooriumil paiknes Nõukogude väegrupp Saksamaal.

## Vaata ka
*Nõukogude okupatsioonitsoon Saksamaal
Kiviõli tänavate loend

## A
*Aasa tänav
*Aia tänav
*Alutaguse tänav
## E
*Ehitajate tänav
*Elektri tänav
## G
*Graniidi tänav
## H
*Heina tänav
*Hospidali tänav
## I
*Irvala tee
## J
*Jaama tänav
*Jõe tänav
## K
*Kaare tänav
*Kaevurite tänav
*Kalda tänav
*Kalevi tänav
*Kalju tänav
*Kallaku tänav
*Karja tänav
*Kastani tänav
*Kauba tänav
*Kesa tänav
*Kivi tänav
*Keskpuiestee
*Koidu tänav
*Kooli tänav
*Kraavi tänav
*Kruusa tänav
*Kuuse tänav
*Kuusiku tänav
*Künka tänav
*Küttejõu tänav
## L
*Laste tänav
*Lehe tänav
*Lepa tee
*Liiva põik
*Liiva tänav
*Lõuna tänav
## M
*Maidla tee
*Metsa tänav
*Muru tänav
*Mäe tänav
*Mäealuse põik
*Mäealuse tee
*Mäepealse tee
*Männiku tänav
## N
*Niidu tänav
*Niine tänav
*Nurme tänav
*Nõmme tänav
## O
*Oja tänav
*Oru tänav
## P
*Pae tänav
*Pae põik
*Paju tänav
*Papli tänav
*Pargi tänav
*Piiri tänav
*Pikk tänav
*Posti tänav
*Põiktänav
*Põllu tänav
*Põõsa tänav
## R
*Rahvamaja tänav
*Raja tänav
*Raudtee tänav
*Ristiku tänav
*Rohu tänav
## S
*Sambla tänav
*Savi tänav
*Sireli tänav
*Sonda tee
*Soo tänav
*Spordi tänav
*Sõnajala tänav
*Säde tänav
## T
*Turu tänav
## U
*Uus tänav
## V
*Vabaduse puiestee
*Vahe tänav
*Vahtra tänav
*Viru tänav
*Võidu tänav
*Võsa tänav
## Õ
*Õle tänav
Ehituspäevik

**Ehituspäevik** on kirjalik dokument, mis vastab õigusaktidele, kus ehitaja kinnitab kronoloogilises järjekorras ehitustööd, rakendatud tooted, seadmed ning ehitusmasinad, ja ehitamist mõjutavad nõuded. Ehituspäevikusse märkuste kandmise õigus on ka ehituse tellijal ja omanikujärelevalvel. Ehitustööde päevikut peetakse iga päeva kohta, millal vastavat ehitist ehitatakse ning see on kõigi ehitusplatside aruandluse selgroog.

## Ehitustööde päeviku sisu
# Ehitusettevõtja
# Kuupäev
# Ehitise nimetus ja asukoht / lepingu nr.
# Ilmastik - kellaaeg / temperatuur /(tugev tuul, kuiv, vihm, lörts, lumi)
# Tööjõud (töödejuhid, ehitustöölised, abitöölised, eriehitustöölised ja nende arv)
# Mehhanismid objektil
# Tehtavad tööd, olukord objektil
# Alltöövõtjad
# Tellitud materjalid, seadmed, joonised
# Vastu võetud materjalid
# Muud märkused ja asjaolud
# Kontroll ametiisikud, projekteerija, arhitekt muud
# Ametnike, tellija/omanikujärelevalve juhised
# Koostatud aktid ja dokumendid
# Nimed / Allkirjad

## Viited
Lakadiivid

**Lakadiivid** on Indiale kuuluv saarestik Araabia ja Lakadiivi mere vahel. 

Pindala 18,65 km². Saared on kõik madalad korallatollid.

Koos Amindiivide ja Minicoy saarega moodustavad India liiduterritooriumi Lakshadweep.

Minicoy saarest eraldab Lakadiive Üheksanda Kraadi väin ja Maldiividest Kaheksanda Kraadi väin.

Saartest neli on asustatud: Kavaratti (4,22 km²), Andrott (4,84 km²), Agatti (3,84 km²) ja Kalpeni (2,79 km²). Elanike arv on kokku 32 200 (2001).
Moise Kean

**Bioty Moise Kean** (sündinud 28. veebruaril 2000 Vercellis) on Itaalia jalgpallur, kes mängib ründajana Itaalia kõrgliiga klubis Torino Juventus ja Itaalia jalgpallikoondises.

Aastatel 2007–2010 kuulus ta Torino FC noorteakadeemiasse. Seejärel liitus ta Juventusega. Juventuse meeskonnas debüteeris ta Itaalia kõrgliigas 19. novembril 2016 mängus Pescara vastu. Sellega sai Kean Juventuse noorimaks debütandiks ja esimeseks 2000. aastatel sündinud mängijaks Euroopa ühes neljas suurimas kõrgliigas. Sama aasta 22. novembril debüteeris ta UEFA Meistrite Liiga alagrupimängus Sevilla vastu, saades jällegi esimeseks 2000. aastatel sündinud mängijaks UEFA Meistrite Liigas. 27. mail 2017 lõi Kean 2:1 võiduga lõppenud mängus Bologna üle Juventuse võiduvärava. Hooajal 2017–18 mängis Itaalia kõrgliigas laenul Hellas Veronas, lüües sel hooajal liigas neli väravat. Hooajal 2018–19 lõi Kean Juventuses mängides Itaalia kõrgliigas kuus väravat.

2019. aasta augustis siirdus ta Inglismaa kõrgliiga klubisse Everton, kellega sõlmis viieaastase lepingu. Esimese värava lõi ta Inglismaa kõrgliigas 21. jaanuaril 2020 mängus Newcastle Unitedi vastu. Kokku jäi hooajal 2019–20 tema arvele 33 mänguga vaid kaks väravat.

2020. aasta oktoobris siirdus Kean laenule Paris Saint-Germaini. Esimese värava Prantsusmaa kõrgliigas lõi ta sama aasta 24. oktoobril mängus Dijoni vastu.

2018. aastal võitis Kean Itaalia kuni 19-aastaste koondisega Euroopa omavanuste meistrivõistlustel hõbemedali. Itaalia jalgpallikoondises tegi ta debüüdi 20. novembril 2018 sõprusmängus USA vastu. Koondisekarjääri esimese värava lõi ta 23. märtsil 2019 EM-i valikmängus Soome vastu.

Tema vanemad on Elevandiluuranniku päritolu.

## Saavutused
;Juventus
*Serie A: 2016–17, 2018–19
*Coppa Italia: 2016–17
*Supercoppa Italiana: 2018
;Paris Saint-Germain
*Trophée des Champions: 2020

## Viited

## Välislingid
Püssi tänavate loend

## A
*Aia tänav
*August Kitzbergi tänav
## E
*Eduard Vilde tänav
*Energeetika tänav
## H
*Hõbepaju tänav
## J
*Jõe tänav
## K
*Kalevi tänav
*Kivitee tänav
*Kooli tänav
## M
*Maidla tee
*Metsa tänav
*Männiku tänav
## P
*Pargi tänav
*Põllu tänav
## R
*Raudtee tänav
*Rohu tänav
## V
*Viru tänav
Nika Melia

**Nikanor (Nika) Melia** (gruusia keeles *ნიკა მელია*; sündinud 21. detsembril 1979 Thbilisis) on Gruusia poliitik.

23. veebruaril 2021 arreteeriti Nikanor Melia erioperatsiooni käigus.
Harilik sinilatv

**Harilik sinilatv** (*Polemonium caeruleum*) on mitmeaastane sinilatvade perekonda kuuluv rohttaim. Selle rahvapärased nimetused on **heinsinelill, reinvars** ja **sinised pirdid**.

## Levik ja kasvukohad
Hariliku siniladva peamised kasvukohad on niisked aruniidud, luhaniidud, soovõsad, lodumetsad, jõekaldad ja paekalda alused. Metsikult kasvab harilik sinilatv Euroopas ja Aasia põhjaosas. Eestis kasvab ta kõikjal hõredalt, kohati ka tihedamate rühmadena.

## Botaaniline kirjeldus

### Õis
Õied on taevassinised või valkjad, õisik on püramiidja kujuga. Õiel on viis korrapärast kroonlehte, enamasti pööristes. Tolmupead on kollakasruuged. Õitseb juunist septembrini.

### Leht
Alumised lehed on rootsulised, ülemised rootsutud. Kõik lehed on vahelduvad, paaritusulgjad ja pikliksüstjate lehekestega. Alumistel rootsudel on lehekesi rootsu küljes 15–20, kuid kõrgemale liikudes on jääb lehti järjest vähemaks.

### Vars
Vars on püstine, 20–100 cm kõrge. Kujult kandiliselt vaoline ning õõnes.

## Kasutamine

### Rahvameditsiinis
Hariliku siniladva juurtega risoomist (*rhizoma cum radicibus Polemonii*) valmistatakse droogi, mis sisaldab suurel määral triterpenoidseid saponiine. Droogi kasutatakse põhiliselt vesileotise või keedisena köha vastu ja röga lahtistamiseks. Siniladva juurika keedist koos soo-kassiurva keedisega kasutatakse ka mao haavandtõve ravimiseks. Siniladva juurikal on rahustav ja uinutav toime.

## Viited
Francisco Trincão

**Francisco António Machado Mota Castro Trincão** (sündinud 29. detsembril 1999 Viana do Castelos) on Portugali jalgpallur, kes mängib äärepoolkaitsjana Portugali kõrgliigaklubis Lissaboni Sporting ja Portugali jalgpallikoondises.

Ta alustas klubikarjääri Portugali klubis SC Braga. 2016. aastal debüteeris ta Braga reservmeeskonnas Portugali esiliigas. Braga põhimeeskonnas debüteeris ta 2018. aastal. Esimese värava lõi ta Braga meeskonnas 12. detsembril 2019 UEFA Euroopa Liiga alagrupimängus Bratislava Slovani vastu. Esimese värava Portugali kõrgliigas lõi ta 4. jaanuaril 2020 mängus Belenensese vastu.

2020. aasta juulis siirdus ta 31 miljoni euro eest Hispaania kõrgliigaklubisse FC Barcelona, kellega sõlmis viieaastase lepingu. Hispaania kõrgliigas debüteeris ta 27. septembril 2020 mängus Villarreali vastu. Esimese värava lõi ta Hispaania kõrgliigas 7. veebruaril 2021 mängus Real Betise vastu. 2021. aasta juulis läks ta Barcelonast üheks hooajaks laenule Inglismaa kõrgliigaklubisse Wolverhampton Wanderers. 2022. aasta juulis läks ta laenule Lissaboni Sportingusse.

2018. aastal tuli Trincão Portugali kuni 19-aastaste koondisega omavanuste Euroopa meistriks. Ta lõi turniiril viis väravat ning oli meeskonnakaaslase Jota kõrval turniiri suurim väravakütt. Portugali jalgpallikoondises tegi Trincão debüüdi 5. septembril 2020 UEFA Rahvuste Liiga mängus Horvaatia vastu.

## Saavutused
;Braga
*Taça da Liga: 2019–20
;Barcelona
*Copa del Rey: 2020–21
BMW N52

**BMW N52** on vabalthingav kuuesilindriline bensiinimootor, mida toodeti aastatel 2004–2015. See vahetas välja eelmise põlvkonna BMW M54 mootori ning oli oma aja kohta üks maailma kergemaid ja moodsamaid kuuesilindrilisi mootoreid. N52 on tuntud kui BMW viimane vabalthingav reas-kuue silindriga mootor enne laiaulatuslikku üleminekut turboülelaadimisele.

## Tehnilised uuendused
N52 oli esimene seeriatootmises olev mootor, kus kasutati revolutsioonilisi lahendusi kaalu vähendamiseks ja efektiivsuse tõstmiseks:

* **Magneesiumi-alumiiniumi sulam:** Kaalu säästmiseks on mootoriplokk valmistatud komposiitkonstruktsioonina – alumiiniumist siseosa on ümbritsetud magneesiumisulamist väliskestaga. See tegi N52 märgatavalt kergemaks kui tema eelkäijad.
* **Valvetronic:** Mootor on varustatud teise põlvkonna muutuva klapitõusu süsteemiga (Valvetronic), mis reguleerib mootori võimsust sisselaskeklappide avatuse kaudu, muutes drosselklapi tavapärases töörežiimis ebavajalikuks.
* **Elektriline veepump:** Erinevalt varasemate mootorite mehaanilistest pumpadest on N52 veepump elektriline ja töötab sõltumatult mootori pööretest. See võimaldab mootoril kiiremini soojeneda ja vähendab kütusekulu.
* **Topelt-VANOS:** Muutuva ajastusega nukkvõllid nii sisse- kui ka väljalaskel tagavad ühtlase pöördemomendi kogu pööretevahemikus.

## Versioonid

### N52B25
Mootori töömaht on 2497 cm³. Seda versiooni kasutati peamiselt mudelitel tähisega "23i" ja "25i".
* **Võimsus:** 130–160 kW (177–218 hj)
* **Tootmisaastad:** 2004–2011

### N52B30
Mootori töömaht on 2996 cm³. See on N52 kõige levinum ja võimekam versioon, mida kasutati mudelitel tähisega "28i", "30i" ja "125i".
* **Võimsus:** 160–200 kW (218–272 hj)
* **Tootmisaastad:** 2004–2015

## Kasutus ja asendamine
N52 leidis kasutust peaaegu kogu BMW mudelivalikus, sealhulgas:
* **1. seeria:** E81, E82, E87, E88
* **3. seeria:** E90, E91, E92, E93
* **5. seeria:** E60, E61, F10
* **7. seeria:** E65, E66, F01
* **Maasturid:** X1 (E84), X3 (E83, F25), X5 (E70)
* **Roadsterid:** Z4 (E85, E89)

Euroopa turul hakkas N52 asendama alates 2007. aastast otsepritsega mootor **[[BMW N53]]**. Turgudel, kus kütuse väävlisisaldus oli kõrge (näiteks USA ja Kagu-Aasia), jäi N52 tootmisesse kuni 2015. aastani. Lõplikult vahetas vabalthingavad kuuesilindrilised mootorid välja neljasilindriline turboülelaadimisega **[[BMW N20]]**.
Colmar

**Colmar** (elsassi murdes *Colmer*, saksa keeles *Kolmar*) on linn ja kommuun Ida-Prantsusmaal Grand Esti piirkonnas Haut-Rhini departemangus.

## Viited
Tyler Adams

**Tyler Shaan Adams** (sündinud 14. veebruaril 1999 Wappingeris New Yorgi osariigis) on USA jalgpallur, kes mängib poolkaitsjana Inglismaa kõrgliigaklubis AFC Bournemouth ja USA jalgpallikoondises.

Ta alustas klubikarjääri New York Red Bullsis, mille noorteakadeemiaga liitus ta 2010. aastal. Major League Socceris debüteeris ta Red Bullsi meeskonnas 2016. aasta aprillis. Enam mänguaega hakkas ta klubi põhimeeskonnas saama 2017. aastal. Esimesed kaks väravat lõi ta liigas 27. septembril 2017 mängus D.C. Unitedi vastu.

2019. aasta jaanuaris siirdus ta Saksamaa kõrgliigaklubisse RB Leipzig. Saksamaa kõrgliigas debüteeris ta 27. jaanuaril 2019 mängus Fortuna Düsseldorfi vastu.

2022. aasta juulis siirdus ta 20 miljoni naelsterlingi eest	Inglismaa kõrgliigaklubisse Leeds United, kellega sõlmis nelja-aastase lepingu. Hooaja lõpus langes Leeds United aga Inglismaa kõrgliigast välja ning 2023. aasta augustis sõlmis Adams viieaastase lepingu Bournemouthiga.

2017. aastal tuli Adams USA kuni 20-aastaste koondisega Põhja- ja Kesk-Ameerika omavanuste meistriks. Samal aastal osales ta koondisega juunioride maailmameistrivõistlustel, kus jõuti veerandfinaali. USA jalgpallikoondises tegi ta debüüdi 14. novembril 2017 mängus Portugali vastu. Koondisekarjääri esimese värava lõi ta 11. septembril 2018 sõprusmängus Mehhiko vastu.

## Saavutused
;New York Red Bulls
*MLS Supporters Shield: 2018
;RB Leipzig
*DFB-Pokal: 2021–22

## Viited

## Välislingid
Jüri Kann

**Jüri Kann** (sündinud 15. septembril 1938 Rässa külas Muhu vallas) on eesti keemiateadlane ja emeriitprofessor. 

## Haridus
Lõpetas Lihula Keskkooli 1956; Tallinna Polütehnilise Instituudi keemia-mäeteaduskonna keemilise tehnoloogia eriala *cum laude* 1961; TPI aspirant 1963–1966. Tehnikateaduste kandidaat (Исследование возможностей разделения смеси насыщенных алифатических дикарбоновых кислот. Küllastunud alifaatsete dikarboksüülhapete segu lahutamisvõimaluste uurimine), TPI 1967; bioloogiadoktor (Возможности предупреждения образования канцерогенных N-нитрозаминов в пищевых продуктах, кормах и лекарственных препаратах. Kantserogeensete N-nitrosoamiinide tekkimise vältimise võimalused toiduainetes, söötades ja ravimites), N.N. Petrovi nim. Onkoloogia Instituut, Leningrad) 1985; dotsent 1972; professor 1984.

## Töökäik
TTÜs 1961–2003: orgaaniliste ainete tehnoloogia labori juhataja 1961–1963; orgaanilise keemia kateedri assistent 1967; toiduainete tehnoloogia kateedri vanemõpetaja 1972–1978; vanemteadur 1978–1980; dotsent 1980–1984; professor 1984–1988; kateedrijuhataja 1985–1988; toiduainete instituudi toiduainekeemia erakorraline professor 1992–1995; toiduaineõpetuse professor 1995–2000; toiduainekeemia professor 2000–2003; emeriitprofessor 2003. 

Eesti NSV/Eesti TA/TTÜ Keemia Instituudi direktor 1988–2002.
Eesti Vabariigi Presidendi teadusnõunik 2003–2006. 
Eesti Mereakadeemia rektor 2007–2009.  
President Arnold Rüütli nõunik 2006–2025.

## Teadustöö
Kütuste keemia- ja tehnoloogia; bioorgaaniline keemia; keskkonnakeemia- ja tehnoloogia. Avaldanud üle 200 teaduspublikatsiooni, omab kolme autoritunnistust, ühte Eesti Vabariigi kasuliku mudeli tunnistust ja seitset Eesti Vabariigi patenti (koos kaasautoritega).

## Liikmesus
Eesti Keemia Seltsi esimees/president 1991–2004; Euroopa Keemiaseltside Föderatsiooni toidukeemia divisjoni liige; Eesti Keemiatööstuse Liidu aseesimees 1992–1998; Ameerika Keemiaseltsi liige alates 1992; ajakirja Food Additives and Contaminants toimetuskolleegiumi liige 1983–1990; Eesti Teaduste Akadeemia toimetiste keemia seeria toimetuskolleegiumi aseesimees 1987–2002; ajakirja Oil Shale peatoimetaja 1995–2003. Eesti presidendi teadusnõunik 2003–2006.

## Tunnustus
*New Yorgi Teaduste Akadeemia liige alates 1999
*Valgetähe IV klassi teenetemärk 1999
*TPI teenetemedal Mente et Manu 1986
*Eesti Keemia Seltsi medal 1994
*Eesti Teaduste Akadeemia medal 1998
*Fisher Scientificu (USA) medal 1998

## Harrastused
Turism, jahisport.

## Viited

## Välislingid
*Jüri Kann Eesti Teadusinfosüsteemis
Manuel Akanji

**Manuel Obafemi Akanji** (sündinud 19. juulil 1995 Wiesendangenis) on Šveitsi jalgpallur, kes mängib kaitsjana Inglismaa kõrgliigaklubis Manchester City ja Šveitsi jalgpallikoondises.

Ta alustas klubikarjääri FC Winterthuris, mille noorteakadeemiaga liitus ta 2007. aastal. 2014. aastal debüteeris ta Winterhuri põhimeeskonnas Šveitsi esiliigas.

Aastatel 2015–2018 mängis Akanji Šveitsi kõrgliiga klubis FC Basel. Hooaegadel 2015–16 ja 2016–17 tuli ta Baseliga Šveitsi meistriks.

2018. aasta jaanuaris siirdus ta umbes 18 miljoni euro eest Saksamaa kõrgliigaklubisse Dortmundi Borussia, kellega sõlmis nelja ja poole aasta pikkuse lepingu. Esimese värava Saksamaa kõrgliigas lõi ta 27. septembril 2018 mängus 1. FC Nürnbergi vastu. 2021. aastal võitis ta Borussiaga Saksamaa karikavõistlused ja 2019. aastal Saksamaa superkarika.

2022. aasta septembris sõlmis ta viieaastase lepingu Manchester Cityga. Üleminekusumma oli umbes 15 miljonit eurot.

Šveitsi jalgpallikoondises debüteeris Akanji 9. juunil 2017 MM-i valikmängus Fääri saarte vastu. Koondiskarjääri esimese värava lõi ta 24. septembril 2022 UEFA Rahvuste Liiga mängus Hispaania vastu. Ta on kuulunud Šveitsi koondisse 2018. ja 2022. aasta maailmameistrivõistlustel ning 

## Saavutused
;FC Basel
*Šveitsi Super League: 2015–16, 2016–17
*Šveitsi karikas: 2016–17
;Dortmundi Borussia
*DFB-Pokal: 2020–21
*DFL-Supercup: 2019

## Viited
Peter Koslovski

**Peeter Kozlovski** (sündinud 1951) on Eesti laulja. 

Muusikukarjääri alustas 1960. aastatel. 

Peeter Kozlovski oli Gunnar Grapsi esimese ansambli Satelliidid laulja.

## Viited
Freespink

**Freespingid** on mitmeotstarbelised masinad, mis on võimelised toormaterjale freesima ja puurima. Freespingi spindli otsa on paigaldatud freesitera, mis aitab materjali toorikult eemaldada. Kui materjal jahtub, eemaldatakse see freespingist.

## Vertikaalsed freespingid
Vertikaalse freespingi spindli telg on paigutatud vertikaalselt ning see pöörleb samal teljel püsides. Spindlit saab vastavalt vajadusele muuta pikemaks ning seeläbi täita erinevaid funktsioone nagu puurimine ja lõikamine. Sellise freespingiga on võimalik valmistada hammasrattaid, tembeldatud osasid vormide abil, raamistike, sooni ja võtmeavasid. 

Vertikaalsel freespingil on kaks alakategooriat: torn freespink ja laud freespink.**Torn freespingil** on materjali lõikamiseks laud, mis liigub spindli teljega risti ja paralleelselt, kuid spindel on statsionaarselt. Selle abil saab põlve liigutades ning puuri tõstes või langetades teha kaht lõikemeetodit. **Laud freespingil** on aga laud, mis liigub spindli teljega risti ning spindel liigub oma teljega paralleelselt.

## Horisontaalsed freespingid
Horisontaalsel pingil on lõikur, mis on asetatud horisontaalsele teljele. Paljudel horisontaalsetel freesijatel on pöörlev laud, mis aitab freesida erinevate nurkade all. Neid laudasid nimetatakse universaalseteks laudateks. Kõiki vertikaalsete freeside tööriistu saab kasutada ka horisontaalses freesides.
## Freeside lõiketerad
Freesimisel kasutatakse erinevaid lõikeriistu. Freeside terade otstes on spetsiaalsed lõikepinnad, millega saab detaili täpselt freesida/puurida. Terade otstes, külgedel on laiendatud lõikepinnad, et freesides tuleks detail täpne. Freesi otsnurkades on väikesed lõikurid. Lõikurid on valmistatud väga vastupidavatest materjalidest tekitades vähem hõõrdumist, mis tagab lõikeriista pika tööea.

**Erinevad lõikeriistad:**
* Otsfrees
* Kerafrees
* Soonefrees
* Keermefrees

## Pinna viimistlus
Materjalid, mida hakatakse freesima, käivad kindla ajalise intervalliga freesi alt läbi. Küljelõikurite külgedel on sooned. Soonte vaheline kaugus sõltub etteandekiirusest, lõikuri läbimõõdust ja lõikepindade kogusest. Need võivad olla olulised pindade kõrguse erinevused.

## Vaata ka
*CNC-freespink
Centre des nouvelles industries et technologies

**Centre des nouvelles industries et technologies** (CNIT) on esimene hoone, mis ehitati 1958. aastal toona Pariisi lääneosas rajamisel olnud La Défense'i ärikeskusse. Selle eriline kuju meenutab kahepoolset laululavakaart. Hoone arhitektid on Robert Camelot, Jean De Mailly ja Bernard Zerhfuss. Hoone 13 korrusel on kokku 200 000 m² põrandapinda. Hoone on 50 meetrit kõrge.

Hoone rajati Puteaux's alale, kus varem asusid Zodiac Aerospace'i tehased. 1958. aastal ehitatud CNIT on läbinud kaks rekonstrueerimist (1988 ja 2009). Hoonet haldab ettevõte Viparis. 

## Viited

## Välislingid
* Centre des nouvelles industries et technologiesi koduleht (prantsuse ja inglise keeles); sisaldab fotosid, kus on näha ka hoone välisarhitektuur
Kragujevac

**Kragujevac** (serbia kirillitsas Крагујевац) on linn Serbia keskosas, Šumadija ringkonna halduskeskus.

Kragujevac on Serbia suuruselt neljas linn. 2011. aasta seisuga oli linna haldusalal 179 417 ja tiheasustusalal 150 835 elanikku.

Linn on asutatud 1476. aastal.

Kragujevac on tuntud kui relva- ja autotööstuse keskus.

Linnas on 1971. aastal asutatud ülikool.

## Viited

## Välislingid
*http://www.kragujevac.rs/
*
Verev viirpuu

**Verev viirpuu** ehk **siberi viirpuu** (*Crataegus sanguinea* Pall.) on roosõieliste sugukonda viirpuu perekonda kuuluv põõsas või madal puu.

## Nimetus
Vereva viirpuu rahvapärased nimetused on ka haukaküüdse, jahumarjapuu, jooksvapuu, leivamarjapuu, luupuu, mähkmarjapuu, okaspihelgas, türnpuu ja ussiviherpuu.

Perekonnanimetuses eesliide viir- tuleb liivi, vadja, soome, isuri või vepsa keelest, kus sarnane sõna tähendab kollast või rohelist värvi, kuna läänemeresoomlased kasutasid viirpuud riide värvimisel rohekate toonide saamiseks.

Liiginimetus "verev" on otsetõlge ladina keelest, kus *sanguinea* tähendab veripunast värvi. See nimetus tuleneb sellest, et puu võrsed on punakat värvi.

## Kirjeldus
Verev viirpuu kasvab kuni 4 m kõrguseks. Võrsed läikivad punakaspruunilt või purpurpunaselt. Okste küljes on 2,5–3 cm pikkused pruunid astlad. Lehed on nõrgalt 3–7-hõlmalised, 5–8 cm pikad ja 3–5 cm laiad. Kuju poolest on nad munajad või lairombjad, terava tipuga. Lehed on pealt tumerohelised, alt heledamad ning sageli mõlemalt poolt karvased. Leheroots on 0,5–2 cm pikk. Õied on valged, 1,5 cm läbimõõduga, tihedates 6–10-õielistes kännastes. Emakakaelu on 3 või 4. Vili on veripunane, kerajas või piklik, läbimõõdus 0,8–1 cm, läbipaistev, jahukas, 3–4 luuseemnega. Õitseb mais ja juunis, viljad valmivad septembris.

## Levik ja kasvukoht
Verev viirpuu kasvab looduslikult Venemaal, Hiinas, Kasahstanis ja Mongoolias. Sisse on ta toodud Rootsi, Soome ja Balti riikidesse. Eestisse toodi verev viirpuu sisse 19. sajandi esimeses pooles aeda istutamise eesmärgil. Suurim, 11,6 m kõrgune verev viirpuu kasvab Ameerikas Seattle'is Volunteer Parkis.

Eestis kasvab verev viirpuu vaid elamute juures ja parkides ning nende ümbruses, kuid looduslikult kasvab ta jõgede ümbruses segametsades.

## Kasutamine
### Rahvameditsiinis
Ravimina kasutatakse kuivatatud õisi ja vilju. Mõlemad sisaldavad flavonoide, triterpenoidseid saponiine, parkaineid, koliini, karoteeni, C-vitamiini ja muid aineid. Peamisteks toimeaineteks on flavoonglükosiidide segu, leukoantotsüanidiinglükosiidid ja saponiinid. Preparaadiga ravitakse selliseid südamehäireid nagu virvendav arütmia ja paroksüsmaalne tahhükardia, angioneuroosi ja hüpertooniatõbe.

### Söögiks
Vereva viirpuu marjad on söödavad nagu ka kõigi teiste viirpuude marjad. Marjadest tehakse ka kompotti, siirupit ja kisselli.

### Puutööks
Viirpuu puit on kollast või punast värvi ning kõva ja raske. Seega sobib puit hästi väikeste iluesemete nikerdamiseks ja jalutuskeppide valmistamiseks. Juuri, lehti ja juuri saab ka kasutada riide kollaseks värvimiseks.

## Viited
Lofer

**Lofer** on alev ja vald *(Marktgemeinde)* Austria Salzburgi liidumaa Zell am See ringkonnas.

Lofer asub ajaloolises Pinzgau piirkonnas Saalachi jõe orus Chiemgau Alpide ja Reiter Almi (põhjas ja idas) ning Loferi mägede (edelas) vahel. Läänes viib maantee Tirooli Waidringi valda, samas põhjas kulgeb *Kleines [[Deutsches Eck (liiklussõlm)|Deutsches Eck]]* maanteeühendus, Euroopa tee E641 osa, piki Saalachi jõge Unkeni kaudu ja üle Saksamaa piiri Salzburgi edelaserva.

Vallaosad on Au, Hallenstein, Lofer ja Scheffsnoth.

## Ajalugu

Tänu oma asukohale Tirooli maanteel oli Lofer oluline postijaam. Salzburgi vürstlike piiskoppide poolt anti selle kodanikele 1473. aastal turuõigused. Kihelkonnakirik püstitati 1500. aasta paiku.

Piir Tirooliga Strubi kurus läänes oli paljude 13. sajandist alates püstitatud kindlustuste koht. Kolmanda koalitsiooni sõja ajal 1805. aastal võitlesid Austria väed siin Prantsuse sissetungijate vastu. Tirooli mässu ajal neli aastat hiljem ründasid Baieri väed kindlust, mis varsti pärast seda lammutati.

## Majandus

Kohalikud ettevõtted on peamiselt põllumajandus ja turism. Linna läbiv Saalachi jõgi on suviti populaarne kärestikusihtkoht ja talvekuudel meelitavad selle hiljuti pikendatud 58 km hooldatud suusarajad palju peredele suunatud suusapidusid. Hooaeg on detsembri lõpust märtsi alguseni. 37 km kaugusel asub suur Kitzbüheli kuurort.

## Meedia

Mõned filmi *[[Where Eagles Dare]]* (1968) osad filmiti Loferis.

## Viited
Britid

**Britid** on Suurbritannia ja Põhja-Iiri Ühendkuningriigi, selle meretaguste ja kroonist sõltuvate alade kodanikud. Kodumaiseid britte on hinnanguliselt 72 miljonit, kogu maailmas on briti päritolu veel lisaks 140 miljonit inimest.
Suurbritannia kroonist sõltuvad alad

**Suurbritannia kroonist sõltuvad alad** (inglise keeles *Crown dependencies*, prantsuse keeles *Dépendances de la Couronne*, mänksi keeles *Croghaneyn-crooin*) on  Suurbritannia ranniku lähistel asuvate kolme saare territooriumid, mis kuuluvad Briti Krooni iseseisvasse omandisse. Samas ei kuulu Guernsey saar, Jersey saar ja Mani saar ühendkuningriigi meretaguste alade hulka, ühendkuningriik vaid vastutab nende eest. Seetõttu ei ole need Rahvaste Ühenduse liikmesriigid, kuigi neil on vastavatel mängudel oma meeskond. Küll on need on Briti-Iiri nõukogu liikmed.

## Kroonist sõltuvad alad

## Vaata ka
*Guernsey saar
*Jersey saar
*Mani saar
Briti Kroon

**Briti Kroon** (inglise keeles *The Crown*) esindab kõigis aspektides Rahvaste Ühenduse alasid ja nende allüksuseid (nagu sõltuvusterritooriume, ülemereterritooriume, provintse või osariike). Juriidiliselt halvasti määratletud terminil on kontekstist erinev tähendus. Seda kasutatakse Suurbritannia ja Põhja-Iiri Ühendkuningriigi valitseva monarhi isiksustamiseks ühenduse juhina või tema valduste kuningana või kuningannana.

Suurbritannia mõjusfääri tavakeeles viitab mõiste "The Crown" aga valitsuse ja avaliku teenistuse funktsioonidele.

## Briti Krooni valitsetud alad
Gertrud Talvik

**Gertrud Talvik** (sündinud 1990) on eesti biokeemik, kes töötab Euroopa Kosmoseagentuuris loodusteaduste eksperdina. 

Ta on lõpetanud 2002. aastal Vanalinna Hariduskolleegiumi.

Ta on õppinud Kaplinna Ülikoolis biokeemiat ja hiina keelt. Selle kogemuse põhjal on temalt ilmunud raamat "Minu Lõuna-Aafrika vabariik: katse-eksitusmeetod" (2017, Petrone Print). 

## Viited
Kallaste tänavate loend

## A
*Aasa tänav
*Aia tänav
## J
*Jaani tänav 
## K
*Kalda tänav
*Kase tänav
*Kevade tänav
*Kesa tänav
*Keskväljak
*Kiriku tänav
## L
*Liiva tänav
## M
*1.Mai tänav
*Mäe tänav 
## N
*Niidu tänav
## O
*Oja tänav
*Oktoobri tänav
## P
*Pihlaka tänav
*Põhja tänav
*Põllu tänav
## R
*Rahu tänav
*Roheline tänav 
## S
*Sadama tänav
*Sillaotsa tänav
*Staadioni tänav
*Sõpruse tänav
## T
*Toominga tänav
*Turu tänav
*Tööstuse tänav 
## U
*Uus tänav
## V
*Võidu tänav
## Õ
*Õnne tänav
Star Wars: The Clone Wars (videomäng 2002)

**Star Wars: The Clone Wars** on 2002. aasta videomäng. Mäng on loodud samanimelisel sõjalisel ulmekonfliktil George Lucase "Star Warsi" ulmemaailmast (Kloonisõjad).
Riikliku julgeoleku vanemmajor

**Riikliku julgeoleku vanemmajor** (vene keeles *старший майор государственной безопасности*) oli aastatel 1935−1943 Nõukogude Liidu riikliku- ja sisejulgeoleku ametkondades kasutusel olnud eriauaste, millele tinglikult vastas sõjaväeline auaste Punaarmees diviisikomandör (1940. aastast kindralmajor).

Nõukogude Liidus olid riikliku julgeoleku eriauastmed kasutusel NSV Liidu Siseasjade Rahvakomissariaadis (1935–1945) ja NSV Liidu Riikliku Julgeoleku Rahvakomissariaadis (1941–1945).

Riikliku julgeoleku vanemmajori auaste oli riikliku julgeoleku 3. järgu komissarist madalam ja riikliku julgeoleku majorist kõrgem. 1935. aastal anti riikliku julgeoleku vanemmajori auaste 47 tšekistile. Viimati anti seda auastet novembris 1942.

## Riikliku julgeoleku vanemmajoreid
*1938 – Nikolai Vlassik, hilisem kindralleitnant
*1939 – Ivan Serov, hilisem armeekindral
*1940 – Viktor Abakumov, hilisem kindralpolkovnik
*1941 – Boriss Kumm, eriauastme sai 2. jaanuaril; hilisem kindralmajor.
*1941 – Andrei Murro, eriauastme sai 29. märtsil; hukkus augustis 1941 Tallinnast evakueerumisel Soome lahel.
*1941 – Pavel Sudoplatov, hilisem kindralleitnant

## Eriauastme kaotamine
NSV Liidu Ülemnõukogu Presiidiumi seadlusega 9. veebruarist 1943 seati sisse uued eriauastmed NKVD töötajatele. Kaotati riikliku julgeoleku vanemmajori ja võeti kasutusele riikliku julgeoleku komissari eriauaste. Seoses sellega toimus auastme kaotamise ajal elus olnud eriauastme omanike ümberatesteerimine, mille tulemusena anti 14. veebruaril riikliku julgeoleku komissari auaste 89 riikliku julgeoleku vanemmajorile (sealhulgas Boris Kummile).

## Välislingid
*Персональные звания и знаки различия в органах госбезопасности. memo.ru
Eriauaste

**Eriauaste** (vene keeles *специальное звание*) on Venemaa Föderatsioonis auaste, mida antakse õiguskaitseorganite koosseisulistele töötajatele. Aastatel 1935–1991 olid eriauastmed kasutusel ka Nõukogude Liidu õiguskaitseorganites (sealhulgas 1935–1945 NSV Liidu Siseasjade Rahvakomissariaadis).

## Venemaa Föderatsiooni õiguskaitseorganid
*Venemaa Föderatsiooni Prokuratuur
*Venemaa Föderatsiooni Juurdluskomitee
*Venemaa Föderatsiooni Föderaalne Julgeolekuteenistus
*Venemaa Föderatsiooni Siseministeerium
*Venemaa Föderatsiooni Rahvuskaardi Vägede Föderaalteenistus
*Venemaa Föderatsiooni Föderaalne Tolliteenistus (ainult selle õiguskaitselised allüksused)
*Venemaa Föderatsiooni Justiitsministeerium

## Viited
Hans Nayna

**Hans Nayna** (sündinud 3. märtsil 1989) on Mauritiuse päritolu Eesti-Mauritiuse muusik, Eesti Laul 2021 finalist.
2021. aasta Eesti laulu konkursil osales ta 18. veebruaril toimunud I poolfinaalis looga "One By One" ning pääses 6. märtsil toimuvasse finaali.

## Viited
Karl Killing

**Karl Killing** (sündinud 11. juulil 2001) on eesti laulja ja produtsent. Tema artistiteekond sai alguse Stig Rästa poolt 2016. aastal kokku pandud poistebändis Beyond Beyond. 

## Eesti Laul
Ta esitas laulu "*Kiss Me*" Eesti Laul 2021 konkursile ning pääses 6. märtsil toimuvasse finaali kus saavutas 8. koha.

## Diskograafia

### Albumid

* "37" (2024)

### EP-d

* "STAATUS" (2025)

### Singlid

* "Young" (2017)
* "Cold Fumes (In Mid-June)" (2020)
* "High Heels" (2020)
* "Kiss Me" (2020)
* "Powerless" (2021)
* "segadus hinges" (koos Ariadnega; 2021)
* "friday nights" (2021)
* "Get You Off My Mind" (2022)
* "keegi teine" (koos Kawiga; 2022)
* "friday nights (all my friends are wasted)" (2022)
* "Linda" (2022)
* "hoia end" (koos Villemdrillemiga; 2023)
* "minuga" (koos Jüri Pootsmanniga; 2023)
* "üksinda" (koos Villemdrillemiga; 2023)
* "All I Need" (koos Ariadnega; 2023)
* "petan" (2023)
* "sinust saati" (koos Anne Veskiga; 2024)
* "sa pigem ei meeldi mulle :)" (2024)
* "piiri peal" (koos Reketiga; 2024)
* "arma$tan ma luu$erit" (2025)
* "senator" (koos Aropiga; 2025)
* "ära enam ella" (koos Villemdrillemiga; 2025)
* "kui tln juba magab" (2025)
* "enam ei saa" (2026)

## Tunnustus
Ta võitis 2025. aasta Eesti Muusikaauhindade galal aasta debüütalbumi tiitli albumiga "37".

## Isiklikku
Tema isa on Jaan Killing, ema on Ingi Killing ning õde on Grettel Killing.

## Viited
F1 2020 (videomäng)

**"F1 2020"** on 2020. aasta Vorrmel 1 ja 2020. aasta Vormel 2 hooaegade ametlik arvutimäng, mille autor on Ühendkuningriigi arvutimängude ettevõte Codemasters. Tegu on kümnenda Codemastersi Vormel 1 mänguga. Mängus on Michael Schumacheri Edition eeltellitud eksemplarid, ja need ilmusid 7. juulil 2020  Seventy Edition eeltellitud eksemplarid 10. juulil 2020. Mäng tuli välja Microsoft Windows, PlayStation 4, Xbox One ja esmakordselt ka Google Stadia  platvormil. 

Mängust võib leida kõik 2020. aastaks planeeritud Vormel 1 rajad, 20 sõitjat ja 10 tiimi, lisaks ka 10 Vormel 2 2019. hooaja tiimi ning 11 Vormel 2 2020. hooaja tiimi. "F1 2020" ei sisalda planeeritud hooaja muutusi seoses koroonapandeemiaga, mille tõttu tühistati mitmeid sõite ja mõned asendati uute radadega.

## Funktsioonid
Vaatamata koroonapandeemiale on mängus ikkagi leitavad algselt planeeritud kakskümmend kaks rada, sealhulgas ka kaks uut rada Circuit Zandvoort ja Hanoi Street Circuit, mis tegelikkuses tühistati . Uued Grand Priid, mis toimusid seoses pandeemiale mängu ei lisatud, kuna paljud lisatud rajal on aktiivses kasutuses teiste võidusõidu seeriate poolt. 

Mängus "F1 2020" on esmakordselt võimalik luua ka enda personaalne võidusõidu tiim, millega saab võistelda ametlike tiimide vastu. Selles mängumoodulis peab mängija looma enda tiimi, panema sellele nime, ostma autole mootori, otsima sponsoreid ja ka palkama endale tiimikaaslase. Samuti peab mängija looma autole personaalse kujunduse, mida saab hiljem muuta. Hooaegade jooksul on võimalik uuendada vajalikke tiimi hooneid, uuendada autot, et saada kiiremaks teiste tiimidega võrreldes, palgata uusi töötajaid, kes hoolitseksid edasise auto arenduse eest. Varem on Codemasters sellist mängumoodulit kasutanud näiteks mängus "Dirt 4".

Mängus "F1 2020" on võimalik mängida ka üksiksõitjana ühes kümnest ametlikus Vormel 1 tiimis. Mängijal on võimalik alustada kas Vormel 2s, tehes seal kaasa kas terve hooaja, pool hooaega või ainult kolm sõitu, või kui mängija Vormel 2 ei soovi, on võimalik ka karjääri alustada Vormel 1s. 

"F1 2020" taaselustas võimaluse mängida Split Screenil, mis oli viimati kasutuses mängus "F1 2014" seitse aastat tagasi.

Esimest korda Codemastersi Vormel 1 mängude ajaloos on võimalik ka aktiveerida virtuaalne tahavaatepeegel, mille abil saab paremini näha, mis toimub mängija taga oleval rajal. Kui mängija kasutab kokpiti vaadet on võimalik luua tunne justkui sõidetaks päris autos.

## Tunnustus
Mäng "F1 2020" oli nomineeritud 2020. aasta parima spordi-/võidusõidumängu kategoorias 2020. aasta mängu auhindade jagamisel.

## Viited
Kindertransport

***Kindertransport*** (eesti keeles lastetransport) oli organiseeritud päästetöö, mis toimus üheksa kuu jooksul enne teise maailmasõja puhkemist. Ühendkuningriik võttis vastu ligi 10 000 peamiselt juudi last Natsi-Saksamaalt, Austriast, Tšehhoslovakkiast ning Poolast ja Danzigi vabalinnast. Lapsed paigutati Suurbritannia asenduskodudesse, hostelitesse, koolidesse ja taludesse. Sageli olid nad enda peredest ainsad, kes holokausti üle elasid. Programmi toetas, propageeris ja julgustas Suurbritannia valitsus. Suurbritannia valitsus loobus kõigist immigratsiooninõuetest, mida Briti juudi kogukond polnud võimeline täitma. Suurbritannia valitsus ei seadnud programmile arvulist piirangut – programmi lõpetas teise maailmasõja algus, selleks ajaks oli Ühendkuningriiki toimetatud umbes 10 000 *kindertransport*'i last.

Mõistet "*kindertransport*" kasutatakse mõnikord ka juudi laste päästmise kohta Saksamaalt, Austriast ja Tšehhoslovakkiast Hollandisse, Belgiasse ja Prantsusmaale. Näiteks võib tuua 1000 Chateau de La Hille'i last, kes jõudsid Belgiasse. Üldiselt kasutatakse sõna "*kindraltransport*" siiski Ühendkuningriigi programmile viitamiseks.

World Jewish Relief (toona Central British Fund for German Jewry) loodi 1933. aastal, et toetada võimaluste piires juutide vajadusi nii Saksamaal kui Austrias. Paljude *kindertransport*'i kaudu Ühendkuningriiki saabunud laste kohta on organisatsioonil tänapäevani andmed säilinud. 

Ühelgi teisel riigil polnud Briti *kindertransport*'iga võrreldavat programmi. Ameerika Ühendriikides jõudis Wagneri-Rogersi projekt kongressi, kuid suure vastuseisu tõttu ei jõudnud see komiteest edasi.

## Viited